pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลข 101 สายสุโขทัย - อ.สวรรคโลก ตอน 1 เปิดให้สัญจรแล้ว
วันจันทร์ที่ 25 กันยายน 2560
กรมทางหลวงขยายทางหลวงหมายเลข 101 สายสุโขทัย - อ.สวรรคโลก ตอน 1 เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินการโครงการขยายทางหลวงหมายเลข 101 สายสุโขทัย - อ.สวรรคโลก ตอน 1 พื้นที่ตําบลธานี อําเภอเมือง จังหวัดสุโขทัย เพื่อเพิ่มมูลค่าด้านเศรษฐกิจการค้า การท่องเที่ยว
เกิดการแลกเปลี่ยนเรียนรู้ทางวัฒธรรม ตลอดจนเพิ่มประสิทธิภาพด้านการจราจร ทําให้การเดินทางเป็นไปด้วยความสะดวก รวดเร็ว และปลอดภัย ปัจจุบันเปิดให้ประชาชนสัญจรแล้ว
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐานและการให้บริการระบบคมนาคมขนส่ง เชื่อมโยงพื้นที่ทางเศรษฐกิจที่มีศักยภาพ รองรับกลุ่มอุตสาหกรรมเป้าหมาย เชื่อมโยงการเดินทางเข้าสู่แหล่งท่องเที่ยว เพื่อยกระดับคุณภาพชีวิตของประชาชน และเพิ่มขีดความสามารถในการแข่งขันของประเทศให้สูงขึ้น โดย ทล. ได้ดําเนินโครงการขยายทางหลวงหมายเลข 101 สายสุโขทัย - อ.สวรรคโลก ตอน 1 ระหว่าง กม. 82+450 - 89+421 ระยะทาง 6.97 กิโลเมตร งบประมาณ 228,380,000 บาท ลักษณะเป็นมาตรฐานทางชั้นพิเศษ ขนาด 4 ช่องจราจร ผิวทางแอสฟัลต์คอนกรีต กว้างช่องจราจรละ 3.5 เมตร ไหล่ทางกว้าง 2.25 เมตร เกาะกลางแบบยกกว้าง 4.6 เมตร
ทางหลวงหมายเลข 101 หรือทางหลวงอาเซียน ๑๓ (AH 13) เดิมคือ ทางหลวงหมายเลข 1080 มีจุดเริ่มต้นจากจุดผ่านแดนถาวร บ้านห้วยโก๋น - น่าน - แพร่ - อ.เด่นชัย - อุตรดิตถ์ - พิษณุโลก - อ.สามง่าม - นครสวรรค์ ระยะทางรวม 577.4 กิโลเมตร ซึ่ง ทล. ได้บรรจุไว้ในแผนงานบูรณาการพัฒนาโครงสร้างพื้นฐานและระบบโลจิสติกส์ กิจกรรมเร่งรัดขยายทางสายประธานให้เป็น 4 ช่องจราจร (ระยะที่ 2) ทางหลวงหมายเลข 101 สายสุโขทัย - อ.สวรรคโลก ตอน 1 เป็นเส้นทางหลักไปยังจุดผ่านแดนถาวร บ้านห้วยโก๋น อําเภอเฉลิมพระเกียรติ จังหวัดน่าน สามารถเชื่อมโยงไปประเทศเพื่อนบ้าน และช่วยเพิ่มมูลค่าด้านเศรษฐกิจ การค้า การท่องเที่ยว เกิดการแลกเปลี่ยนเรียนรู้ทางวัฒธรรม ตลอดจนเพิ่มประสิทธิภาพด้านการจราจร ทําให้การเดินทางเป็นไปด้วยความสะดวก รวดเร็ว และปลอดภัย สามารถสอบถามข้อมูลเพิ่มเติมได้ที่ แขวงทางหลวงสุโขทัย โทร. 0 5561 1258 ต่อ 115 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ปลัดกอบชัยฯ เปิดจุดตรวจคัดกรองไวรัสโคโรน่า (โควิด-19) อาคาร สมอ.
วันจันทร์ที่ 2 มีนาคม 2563
ปลัดกอบชัยฯ เปิดจุดตรวจคัดกรองไวรัสโคโรน่า (โควิด-19) อาคาร สมอ.
นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย คณะผู้บริหาร   เปิดจุดตรวจคัดกรองไวรัสโคโรน่า (โควิด-19) ณ ห้องโถงกลาง ชั้น 1 อาคาร สมอ.
วันนี้ (2 มีนาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางสาวสุชาดา แทนทรัพย์ โฆษกประจํากระทรวงอุตสาหกรรม นายกฤชนนท์ อัยยปัญญา รองโฆษกประจํากระทรวงอุตสาหกรรม
ร่วมเปิดจุดตรวจคัดกรองไวรัสโคโรน่า (โควิด-19) โดยมี นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม พร้อมด้วย คณะผู้บริหาร ให้การต้อนรับ ณ ห้องโถงกลาง ชั้น 1 อาคาร สมอ.
โดย สมอ.ได้จัดตั้งจุดคัดกรองตรวจวัดอุณหภูมิ พร้อมจัดเตรียมเจลล้างมือ ให้กับเจ้าหน้าที่ และประชาชนที่มาติดต่อราชการ ณ บริเวณประตูทางเข้าอาคาร นอกจากนี้ สมอ. ยังเพิ่มการดูแลสุขอนามัยของสถานที่เพิ่มเติม โดยจัดให้มีการทําความสะอาดพื้นที่ พร้อมใช้แอลกอฮอล์เช็ดบริเวณพื้นผิวสัมผัส เช่น ราวบันได ปุ่มกดลิฟต์ มือจับประตู ทุก 2 ชั่วโมง เพื่อป้องกันไวรัสโคโรน่า(โควิด-19) เนื่องจาก สมอ. มีประชาชนมาติดต่อราชการเป็นจํานวนมาก
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดพิธีทำบุญตักบาตรเนื่องในโอกาสวันขึ้นปีใหม่ พุทธศักราช 2561
วันศุกร์ที่ 5 มกราคม 2561
กระทรวงอุตสาหกรรม จัดพิธีทําบุญตักบาตรเนื่องในโอกาสวันขึ้นปีใหม่ พุทธศักราช 2561
กระทรวงอุตสาหกรรม จัดพิธีทําบุญตักบาตรเนื่องในโอกาสวันขึ้นปีใหม่ พุทธศักราช 2561ณ อาคารสํานักงานปลัดกระทรวงอุตสาหกรรม
วันนี้ (5 มกราคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม คณะผู้บริหารระดับสูงของกระทรวงอุตสาหกรรม ข้าราชการ พนักงาน และเจ้าหน้าที่กระทรวงอุตสาหกรรม ร่วมถวายภัตตาหารเช้า และทําบุญตักบาตรข้าวสารอาหารแห้งแด่พระสงฆ์ จํานวน 61 รูป เนื่องในโอกาสวันขึ้นปีใหม่ พุทธศักราช 2561 ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมบัญชีกลางปรับเกณฑ์ขยายสิทธิเบิกจ่ายตรงรักษาโรคมะเร็งเพิ่มเติม
วันศุกร์ที่ 14 กันยายน 2561
กรมบัญชีกลางปรับเกณฑ์ขยายสิทธิเบิกจ่ายตรงรักษาโรคมะเร็งเพิ่มเติม
กรมบัญชีกลางจะประกาศหลักเกณฑ์การเบิกจ่ายค่ารักษาพยาบาลผู้ป่วยโรคมะเร็งและโลหิตวิทยา ซึ่งจําเป็นต้องใช้ยาที่มีค่าใช้จ่ายสูงเพิ่มเติม เพื่อบรรเทาความเดือดร้อนให้แก่ผู้ป่วยโดยไม่ต้องทดรองจ่ายเงินไปก่อน เริ่มใช้ 21 กันยายน 2561 เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางจะประกาศหลักเกณฑ์และเงื่อนไขการเบิกจ่ายค่ารักษาพยาบาลสําหรับผู้มีสิทธิและบุคคลในครอบครัวที่เป็นผู้ป่วยโรคมะเร็งและโลหิตวิทยาเพิ่มเติม ซึ่งหลักเกณฑ์ดังกล่าวได้กําหนดเงื่อนไขการเบิกค่ายา 41 รายการ ที่ไม่สามารถเบิกในระบบจ่ายตรง โดยกําหนดให้จํานวน 4 รายการ สามารถเบิกจ่ายตรงได้โดยไม่ต้องทดรองจ่ายไปก่อน สําหรับยาอีก 37 รายการ ที่เหลือ หากแพทย์ผู้ทําการรักษาผู้ป่วยโรคมะเร็งได้ใช้ยาหรือวิธีการรักษาอื่นก่อนแล้ว และวินิจฉัยเพิ่มเติมว่าผู้ป่วยมีความจําเป็นต้องใช้ยาดังกล่าว ให้สถานพยาบาลยื่นเรื่องมาที่กรมบัญชีกลางเพื่อขออนุมัติให้เบิกจ่ายตรงสําหรับผู้ป่วยเป็นรายกรณี
อธิบดีกรมบัญชีกลาง ยังกล่าวเพิ่มเติมว่า นอกจากการปรับปรุงหลักเกณฑ์และแนวทางดังกล่าวแล้วกรมบัญชีกลางยังได้ร่วมมือกับคณะทํางานจากแพทย์ผู้เชี่ยวชาญการรักษามะเร็งและโลหิตวิทยา พิจารณาเพิ่มรายการยา/เงื่อนไขข้อบ่งชี้ในการเบิกค่ายาอีก 7 รายการ เช่น ยารักษามะเร็งต่อมลูกหมาก ยารักษาโรคมะเร็งรังไข่ ยารักษาโรคมะเร็งลําไส้ใหญ่ เป็นต้น ซึ่งจะช่วยเพิ่มสิทธิให้ผู้ป่วยเข้าถึงการรักษาได้มากขึ้น โดยจะเริ่มใช้หลักเกณฑ์ดังกล่าวได้ตั้งแต่วันที่ 21 กันยายน 2561 เป็นต้นไป
อธิบดีกรมบัญชีกลาง กล่าวว่า การปรับปรุงแนวทางในการรักษาผู้ป่วยมะเร็งและโลหิตวิทยา คณะทํางานได้มีการศึกษาและพิจารณาแนวทางเพื่อให้เข้าถึงเทคโนโลยีทางการแพทย์ที่มีการพัฒนาการรักษามะเร็งในแต่ละชนิด ซึ่งกรมบัญชีกลางได้ประสานความร่วมมือกับคณะทํางานเพื่อพิจารณาทบทวน ปรับปรุงหลักเกณฑ์ในการเบิกจ่ายค่ารักษาพยาบาลให้กับผู้มีสิทธิอย่างต่อเนื่อง เพื่อให้ผู้มีสิทธิและบุคคลในครอบครัวเข้าถึงการรักษาพยาบาลได้มากขึ้นมีมาตรฐานระดับสากลในแนวทางการรักษาพยาบาลที่มีคุณภาพ ปลอดภัยและเกิดประโยชน์สูงสุดต่อผู้ป่วย
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการขับเคลื่อนการดำเนินงานด้านต่างประเทศของกระทรวงอุตสาหกรรม
วันศุกร์ที่ 6 ธันวาคม 2562
ปลัดฯ กอบชัย เป็นประธานการประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม ครั้งที่ 1/2562
วันนี้ (6 ธ.ค. 62 ) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม ครั้งที่ 1/2562 โดยมีข้อหารือเกี่ยวกับบทบาท ภารกิจ ด้านการต่างประเทศของ กระทรวงอุตสาหกรรม และมีนายภานุวัฒน์ ตริยางกูรศรี นางวรวรรณ ชิตอรุณ รองปลัดกระทรวงอุตสาหกรรม นายณัฐพล ณัฏฐสมบูรณ์ ผู้ตรวจราชการกระทรวงอุตสาหกรรม พร้อมด้วยผู้บริหารกระทรวงอุตสาหกรรม ร่วมด้วย ณ ห้องประชุม 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.ผ่าตัดต้อกระจกเฉลิมพระเกียรติ 109 ดวงตา
วันเสาร์ที่ 19 มกราคม 2562
สธ.ผ่าตัดต้อกระจกเฉลิมพระเกียรติ 109 ดวงตา
กระทรวงสาธารณสุข ระดมจักษุแพทย์ เครื่องมือแพทย์ จากเขตสุขภาพที่ 4 และมูลนิธิ พอ.สว. ผ่าตัดต้อกระจกเฉลิมพระเกียรติ 109 ดวงตา อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์ พระบรมราชินีนาถในรัชกาลที่ 9
กระทรวงสาธารณสุข ระดมจักษุแพทย์ เครื่องมือแพทย์ จากเขตสุขภาพที่ 4 และมูลนิธิ พอ.สว. ผ่าตัดต้อกระจกเฉลิมพระเกียรติ 109 ดวงตา อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์ พระบรมราชินีนาถในรัชกาลที่ 9 และสมเด็จพระเจ้าอยู่หัว
วันนี้ (19 มกราคม 2562) ที่โรงพยาบาลปทุมธานี จ.ปทุมธานี นพ.สมยศ ศรีจารนัย สาธารณสุขนิเทศก์ เขตสุขภาพที่ 4 เปิดโครงการผ่าตัดต้อกระจกเฉลิมพระเกียรติ 109 ดวงตา อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์ พระบรมราชินีนาถในรัชกาลที่ 9 และสมเด็จพระเจ้าอยู่หัว เพื่อส่งเสริมและเพิ่มการเข้าถึงบริการ ลดการรอคิวผ่าตัด ลดภาวะแทรกซ้อน และลดความพิการ ตลอดจนเพิ่มคุณภาพชีวิตให้แก่ผู้สูงอายุ
นายแพทย์สมยศกล่าวว่า คณะกรรมการพัฒนาระบบบริการสาขาจักษุ เขตสุขภาพที่ 4 ได้จัดทําโครงการผ่าตัดต้อกระจกเฉลิมพระเกียรติ 109 ดวงตาฯ รองรับผู้ป่วยจากโครงการบูรณาการหน่วยแพทย์เคลื่อนที่เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์ พระบรมราชินีนาถในรัชกาลที่ 9 และสมเด็จพระเจ้าอยู่หัว ซึ่งรัฐบาลมอบเป็นของขวัญให้คนไทย และผู้ป่วยอื่นๆที่คัดกรองไว้แล้วจํานวน 109 คน นัดมาทําการผ่าตัดพร้อมกันที่โรงพยาบาลปทุมธานี โดยระดมจักษุแพทย์ พยาบาล เครื่องมือแพทย์ อาทิ กล้องผ่าตัดตา เครื่องสลายต้อกระจก จากโรงพยาบาลอ่างทอง โรงพยาบาลสระบุรี โรงพยาบาลพระนั่งเกล้า มูลนิธิ พอ.สว. และโรงพยาบาลปทุมธานี ทําให้ผู้ป่วยได้รับบริการได้อย่างรวดเร็ว และมีคุณภาพชีวิตที่ดีขึ้น
นายแพทย์สมยศกล่าวต่อว่า โรคต้อกระจก เกิดจากความผิดปกติของเลนส์ตา พบมากในผู้สูงอายุ เป็นปัญหาสําคัญที่ทําให้ตาบอดได้ ปัจจุบันไทยมีผู้ป่วยโรคต้อกระจกประมาณ 1.2 แสนคนรอคอยการผ่าตัด และมีผู้ป่วยใหม่เพิ่มขึ้นประมาณปีละ 4 หมื่นคน กระทรวงสาธารณสุขให้ความสําคัญกับปัญหาดังกล่าว ได้กําหนดให้เรื่องตาอยู่ในแผนพัฒนาระบบบริการ (Service Plan) ส่งเสริมและเพิ่มการเข้าถึงบริการให้กับผู้ป่วย ตั้งเป้าลดอัตราความชุกของตาบอดให้ต่ํากว่าร้อยละ 0.5 ตามเกณฑ์องค์การอนามัยโลก ล่าสุดได้จัดทําโครงการบูรณาการหน่วยแพทย์เคลื่อนที่ฯ ที่มีบริการตรวจคัดกรองสุขภาพตา ค้นหาและนําผู้ป่วยเข้าสู่ระบบบริการอีกหนึ่งช่องทาง ประชาชนเข้าถึงบริการและพอใจกับโครงการดังกล่าว
************************************** 19 มกราคม 2562
รัฐบาลไทย-ข่าวทำเนียบรัฐบาล-เลขาธิการคณะกรรมการการอุดมศึกษาชี้แจง กรณีการปรับหลักสูตรครูเป็น 4 ปี
วันจันทร์ที่ 26 พฤศจิกายน 2561
เลขาธิการคณะกรรมการการอุดมศึกษาชี้แจง กรณีการปรับหลักสูตรครูเป็น 4 ปี
เลขาธิการคณะกรรมการการอุดมศึกษาชี้แจง กรณีการปรับหลักสูตรครูเป็น 4 ปี
วันที่ 23 พฤศจิกายน 2561 นายสุภัทร จําปาทอง เลขาธิการคณะกรรมการการอุดมศึกษา กระทรวงศึกษาธิการ ชี้แจงประเด็นการปรับหลักสูตรครูเป็น 4 ปี ดังนี้
สาระสําคัญ : นายไมตรี อินทร์ประสิทธิ์ คณบดีคณะศึกษาศาสตร์ มหาวิทยาลัยขอนแก่น ระบุว่า ตามที่กระทรวงศึกษาธิการ มีนโยบายให้สถาบันผลิตครูกลับมาเปิดสอนหลักสูตร 4 ปี เริ่มตั้งแต่ปีการศึกษา 2562 เป็นต้นไป ทําให้เกิดผลกระทบกับการปรับหลักสูตรของมหาวิทยาลัยฯ และการรับสมัครนักศึกษาในปีการศึกษา 2562 เพราะมาตรฐานวิชาชีพครูและร่างหลักสูตรมาตรฐานคุณวุฒิระดับอุดมศึกษาแห่งชาติระดับปริญญาตรี ที่สถาบันผลิตครูต้องนํามาใช้ในการปรับหลักสูตร เพิ่งได้รับความเห็นชอบจากที่ประชุมคณะกรรมการคุรุสภา ทําให้กระบวนการต่างๆ จะประกาศใช้ได้ช่วงเดือนกุมภาพันธ์ 2562 ซึ่งจะทันกับการรับสมัครทีแคสรอบ 2 ทางมหาวิทยาลัยฯ จึงประกาศงดรับนักศึกษาในคณะครุศาสตร์ผ่านระบบทีแคสรอบแรก และนักศึกษาโครงการผลิตครูคืนถิ่น เพราะยังไม่มีความชัดเจนว่าโครงการนี้จะต้องใช้หลักสูตรกี่ปี เช่นเดียวกับมหาวิทยาลัยเชียงใหม่ ที่งดรับนักศึกษาในระบบทีแคสรอบ 1 จึงขอเรียกร้องให้ผู้ที่รับผิดชอบดําเนินการเพื่อให้มีความชัดเจน
ข้อชี้แจง
1. ระบบการรับเข้าศึกษาในสถาบันอุดมศึกษาหรือ TCAS ดําเนินวิธีการคัดเลือกโดยที่ประชุมอธิการบดีแห่งประเทศไทย (ทปอ.) มีการรับเข้าในปี 2562 รวม 5 รอบ ประมาณ ธ.ค. 61/ มี.ค. 62/ พ.ค.62/ มิ.ย.62/ ก.ค. 62 ตามลําดับ โดยรอบที่ 3 และ 4 จะใช้คะแนนสอบ ส่วนรอบอื่นๆ อาจใช้ PORTFOLIO/ สอบสัมภาษณ์/ โควต้า ฯลฯ
2. ปัจจุบันสถาบันอุดมศึกษาเปิดสอนหลักสูตรครุศาสตร์/ ศึกษาศาสตร์ (หลักสูตรครู) 5 ปีเท่านั้น และมีมหาวิทยาลัยกลุ่มหนึ่งกําลังพัฒนาหลักสูตรครุศาสตร์/ ศึกษาศาสตร์ เป็นหลักสูตร 4 ปี ซึ่งคาดว่าจะทําหลักสูตรครู 4 ปี เสร็จในเดือนกุมภาพันธ์ 2562 จากนั้น จึงจะประกาศรับสมัครนักศึกษา ดังนั้น มหาวิทยาลัยสามารถเลือกสอนในหลักสูตรครูแบบ 4 ปี หรือ 5 ปีก็ได้
3. ดังนั้น ในระบบ TCAS เพื่อรับเข้าศึกษาในปีการศึกษา 2562 หากมหาวิทยาลัยเปิดสอนหลักสูตรครู 5 ปี สามารถเปิดรับตามระบบ TCAS ได้ทันที ตั้งแต่รอบที่ 1 – 5 ส่วนมหาวิทยาลัยที่จะเปิดสอนหลักสูตรครู 4 ปี ซึ่งหลักสูตรจะเสร็จในเดือนกุมภาพันธ์ 2562 จึงเปิดรับตามระบบ TCAS ได้ในรอบ 2 – 5
4. กรณีโครงการผลิตครูคืนถิ่นเป็นโครงการที่คัดเลือกนักศึกษาครูที่มีศักยภาพสูง (เกรด 3.00 ขึ้นไป) โดยสกอ. ไม่ได้กําหนดว่าต้องเป็นหลักสูตรครู 4 ปี หรือ 5 ปี แต่ต้องเป็นหลักสูตรครูที่มีคุณภาพสูงในสาขาวิชานั้น และมีผลผลิต (บัณฑิตครู) ที่มีศักยภาพและสมรรถนะตามที่โครงการผลิตครูคืนถิ่นกําหนด จึงขึ้นอยู่กับคุณภาพการจัดการเรียนการสอนของมหาวิทยาลัยเป็นสําคัญ
รัฐบาลไทย-ข่าวทำเนียบรัฐบาล-บสย. เปิดตัวบัตร “บสย. Digital+”
วันพฤหัสบดีที่ 13 สิงหาคม 2563
บสย. เปิดตัวบัตร “บสย. Digital+”
บสย. เปิดตัวบัตร “บสย. Digital+” สแกน ง่าย จ่าย แม่น ชําระค่าธรรมเนียมค้ําประกันสินเชื่อผ่าน QR Code สะดวก ปลอดภัย ณ ธนาคารทุกแห่ง ทั่วประเทศ เริ่มแล้ววันนี้ 13 ส.ค. 2563
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดตัวบัตร “บสย. Digital+” (บสย. ดิจิทัล พลัส) สแกน ง่าย จ่าย แม่น ใช้ชําระค่าธรรมเนียมค้ําประกันสินเชื่อ และธุรกรรมอื่นๆ ของ บสย. ผ่าน QR Code ช่วยอํานวยความสะดวกให้ลูกค้า บสย. สะดวก ปลอดภัย ณ ธนาคารทุกแห่ง ทั่วประเทศ เริ่มแล้ววันนี้ 13 สิงหาคม 2563
โหลดเก็บไว้ใน e-wallet ง่ายๆ 3 ขั้นตอน
1.ดาวน์โหลดบัตร “บสย. Digital+” ที่ ลิงค์ https://card.tcg.or.th
2.กรอกข้อมูล ลงทะเบียน ขอใช้บริการ
3.รับรหัส OTP ยืนยันตัวตน
ระบบจะแสดง QR Code ข้อมูลเฉพาะของลูกค้า บสย. เท่านั้น และบัตร “บสย. Digital+” จะถูกเก็บไว้ใน e-wallet สะดวกและง่ายต่อการทําธุรกรรมครั้งต่อไป
รัฐบาลไทย-ข่าวทำเนียบรัฐบาล-กรมการขนส่งทางบก ขอความร่วมมือให้ประชาชนสวมหน้ากากอนามัยหรือหน้ากากผ้าเมื่อมาติดต่อราชการ [กระทรวงคมนาคม]
วันพุธที่ 22 เมษายน 2563
กรมการขนส่งทางบก ขอความร่วมมือให้ประชาชนสวมหน้ากากอนามัยหรือหน้ากากผ้าเมื่อมาติดต่อราชการ [กระทรวงคมนาคม]
เพื่อดูแลสุขภาพของประชาชนที่มาติดต่อราชการและเจ้าหน้าที่ผู้ปฏิบัติงาน ป้องกันการแพร่ระบาดของเชื้อโควิด-19
นางจันทิรา บุรุษพัฒน์ รองอธิบดีกรมการขนส่งทางบก เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กรมการขนส่งทางบกมีมาตรการเฝ้าระวังและป้องกันการแพร่กระจายอย่างต่อเนื่องเพื่อป้องกันไม่ให้สถานการณ์โรคทวีความรุนแรง กรมการขนส่งทางบก ขอความร่วมมือและประชาสัมพันธ์ให้ประชาชนที่มาติดต่อราชการสวมหน้ากากอนามัยหรือหน้ากากผ้าเมื่อมาติดต่อราชการที่สํานักงานขนส่ง ใช้แอลกอฮอล์ชนิดเจลหรือชนิดน้ําทั้งก่อนและหลังการรับบริการ รวมถึงเว้นระยะห่างอย่างน้อย 1-2 เมตร ระหว่างรอรับบริการ ตามมาตรการ Social Distancing โดยสํานักงานขนส่งทุกแห่งมีการจัดเก้าอี้นั่งเพื่อเว้นระยะห่าง รวมถึงกําหนดจุดยืนคอย เพื่อป้องกันการติดต่อสัมผัสกัน นอกจากนี้ มีการตั้งจุดคัดกรองตรวจวัดอุณหภูมิประชาชนและเจ้าหน้าที่ทุกคน หากพบผู้ที่มีอาการไข้ หรืออาการต้องสงสัยเข้าข่ายอาการโรค แนะนําให้พบแพทย์หรือประสานหน่วยงานสาธารณสุขโดยเร็ว ด้านอาคารสถานที่และสิ่งอํานวยความสะดวกในหน่วยงาน เพิ่มความถี่ในการทําความสะอาดฆ่าเชื้อโรคพื้นที่ให้บริการภายในสํานักงานขนส่ง โดยเฉพาะจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ราวบันได ปุ่มกดลิฟต์ เป็นต้น
รองอธิบดีกรมการขนส่งทางบก กล่าวเพิ่มเติมว่า กรมการขนส่งทางบก ขอความร่วมมือประชาชน ปฏิบัติตามนโยบายของรัฐบาลที่รณรงค์ “อยู่บ้าน หยุดเชื้อ เพื่อชาติ” ในกรณีจําเป็นต้องมาดําเนินการที่สํานักงานขนส่ง ขอความร่วมมือประชาชนสวมหน้ากากอนามัยหรือหน้ากากผ้าในการติดต่อราชการ และปฏิบัติตามคําแนะนําของเจ้าหน้าที่อย่างเคร่งครัด ทั้งนี้ ปัจจุบัน กรมการขนส่งทางบก งด การดําเนินการด้านใบอนุญาตขับรถตามกฎหมายว่าด้วยรถยนต์ และใบอนุญาตเป็นผู้ประจํารถตามกฎหมายว่าด้วยการขนส่งทางบก ณ ที่ทําการสํานักงานขนส่งทุกแห่ง และงดบริการการเรียนการสอนทั้งภาคทฤษฎีและภาคปฏิบัติของโรงเรียนสอนขับรถที่ได้รับการรับรองจากกรมการขนส่งทางบกทุกแห่ง จนกว่าจะมีการประกาศยกเลิกสถานการณ์ฉุกเฉินหรือมีประกาศเปลี่ยนแปลง โดยมีการอํานวยความสะดวก ให้อบรมภาคทฤษฎีผ่านระบบออนไลน์ที่www.dlt-elearning.comสําหรับนํามาประกอบการขอต่ออายุใบอนุญาตขับรถเมื่อเปิดให้บริการด้านใบอนุญาตขับรถ ทั้งนี้ ในส่วนของการให้บริการด้านทะเบียนและภาษีรถที่สํานักงานขนส่ง เปิดให้บริการปกติ โดยประชาสัมพันธ์ให้เจ้าของรถยนต์ที่มีอายุการใช้งานไม่เกิน 7 ปี และรถจักรยานยนต์ที่มีอายุการใช้งานไม่เกิน 5 ปี ให้ใช้บริการชําระภาษีรถประจําปีผ่านช่องทางออนไลน์ ที่https://eservice.dlt.go.thส่วนรถที่ไม่สามารถใช้บริการชําระภาษีประจําปีผ่านช่องทางออนไลน์ แนะนําให้ใช้บริการเลื่อนล้อต่อภาษี (Drive Thru for Tax) ชําระภาษีได้โดยไม่ต้องลงจากรถ
รัฐบาลไทย-ข่าวทำเนียบรัฐบาล-“มหัศจรรย์เขาขนาบน้ำ พื้นที่ชุ่มน้ำโลก” ป่าในเมืองแห่งแรกจังหวัดกระบี่
วันจันทร์ที่ 18 มีนาคม 2562
“มหัศจรรย์เขาขนาบน้ํา พื้นที่ชุ่มน้ําโลก” ป่าในเมืองแห่งแรกจังหวัดกระบี่
กระทรวงทรัพยากรธรรมชาติและสิ่งแวดล้อม โดย กรมทรัพยากรธรรมชาติและสิ่งแวดล้อม ดําเนินโครงการสวนป่าประชารัฐเพื่อความสุขของคนไทย “มหัศจรรย์เขาขนาบน้ํา พื้นที่ชุ่มน้ําโลก” เป็นป่าในเมืองแห่งแรกของจังหวัดกระบี่ ณ สถานีพัฒนาทรัพยากรป่าชายเลนที่ 26 ตําบลปากน้ํา อ
“มหัศจรรย์เขาขนาบน้ํา พื้นที่ชุ่มน้ําโลก” ป่าในเมืองแห่งแรกจังหวัดกระบี่
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง ดําเนินโครงการสวนป่าประชารัฐเพื่อความสุขของคนไทย “มหัศจรรย์เขาขนาบน้ํา พื้นที่ชุ่มน้ําโลก” เป็นป่าในเมืองแห่งแรกของจังหวัดกระบี่ ณ สถานีพัฒนาทรัพยากรป่าชายเลนที่ 26 ตําบลปากน้ํา อําเภอเมือง จังหวัดกระบี่
โดยเมื่อวานนี้ (14 มี.ค. 2562) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานเปิดโครงการป่าในเมือง “มหัศจรรย์เขาขนาบน้ํา พื้นที่ชุ่มน้ําโลก” ดําเนินโครงการโดย กรมทรัพยากรทางทะเลและชายฝั่งร่วมกับจังหวัดกระบี่ จัดตั้งป่าในเมืองเป็นแห่งแรกของจังหวัดกระบี่โดยมี นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง กล่าวรายงานวัตถุประสงค์ และ พ.ต.ท.หม่อมหลวง กิติบดี ประวิตร ผู้ว่าราชการจังหวัดกระบี่ กล่าวต้อนรับ มีผู้เข้าร่วมได้แก่คณะผู้บริหารและเจ้าหน้าที่ในสังกัดกระทรวง ทส.เทศบาลเมืองกระบี่ องค์กรปกครองส่วนท้องถิ่น เครือข่ายทสม. จังหวัดกระบี่ กลุ่มอนุรักษ์ทรัพยากรทางทะเลและชายฝั่ง และประชาชนในพื้นที่ จํานวนกว่า 1,000 คน เข้าร่วมกิจกรรมอย่างคับคั่ง
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบหนังสือสําคัญแสดงการขึ้นทะเบียนชุมชนชายฝั่ง จังหวัดกระบี่ จํานวน 21 ชุมชน และมอบหนังสือแสดงโครงการป่าชุมชน จํานวน 2 ชุมชนได้แก่ ป่าชุมชนบ้านทุ่งหยีเพ็ง พื้นที่รวม 1,956 ไร่ ซึ่งเป็นป่าชุมชนดีเด่นระดับประเทศที่ได้รับรางวัลถ้วยพระราชทานสมเด็จพระเทพรัตนราชสุดาฯ สยามบรมราชกุมารี และป่าชุมชนบ้านนา พื้นที่รวม 261 ไร่พร้อมมอบนโยบายการดําเนินกิจกรรมโครงการ เป็นประธานเปิดป้ายโครงการป่าในเมืองฯ เดินเยี่ยมชมเส้นทางศึกษาธรรมชาติป่าชายเลน และนั่งเรือชมระบบนิเวศป่าชายเลนทางธรรมชาติระหว่างสองข้างทางของพื้นที่เขาขนาบน้ําด้วย
รัฐบาลไทย-ข่าวทำเนียบรัฐบาล-ประธานและประธานเจ้าหน้าที่บริหารบริษัท Saab เข้าเยี่ยมคารวะ รองนายกรัฐมนตรี
วันพฤหัสบดีที่ 5 ตุลาคม 2560
ประธานและประธานเจ้าหน้าที่บริหารบริษัท Saab เข้าเยี่ยมคารวะ รองนายกรัฐมนตรี
ประธานและประธานเจ้าหน้าที่บริหารบริษัท Saab เข้าเยี่ยมคารวะ รองนายกรัฐมนตรี
วันนี้ (5 ต.ค. 2560) เวลา 08.30 น. นาย Hakan Buskhe ประธานและประธานเจ้าหน้าที่บริหารบริษัท Saab เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวต้อนรับนาย Hakan Buskhe ประธานและประธานเจ้าหน้าที่บริหารบริษัท Saab ในโอกาสเดินทางเยือนไทย ซึ่งประธานและประธานเจ้าหน้าที่บริหารบริษัท Saab แสดงความขอบคุณที่รองนายกรัฐมนตรีสละเวลามาพบในวันนี้ ทั้งนี้ รองนายกรัฐมนตรีกล่าวชื่นชมบริษัทฯ ในฐานะที่บริษัทฯ ดําเนินธุรกิจด้านการป้องกันประเทศ การบิน และอวกาศที่เป็นที่รู้จักและได้รับการยอมรับระดับโลก
รองนายกรัฐมนตรีแสดงความขอบคุณที่บริษัทฯ ได้ให้การสนับสนุนและให้บริการด้านเทคโนโลยีแก่ไทยมาโดยตลอด ทั้งนี้ รองนายกรัฐมนตรีกล่าวว่าไทยมีศักยภาพในการพัฒนาอุตสาหกรรมอากาศยานและการบินในภูมิภาค ทั้งในด้านการซ่อมบํารุงและการผลิตชิ้นส่วนอากาศยาน โดยขณะนี้รัฐบาลมีแผนจะพัฒนาสนามบินอู่ตะเภาให้เป็นศูนย์ซ่อมบํารุงอากาศยาน (Maintenance Repair and Overhaul: MRO) ในภูมิภาค จึงขอให้บริษัทพิจารณาลงทุนตั้งศูนย์ซ่อมบํารุงเครื่องบินและระบบเทคโนโลยีด้านอากาศยานในไทย ที่มีความเชื่อมโยงกับภาคการศึกษาและการวิจัยพัฒนา ซึ่งบริษัทฯ ได้แสดงความสนใจที่จะลงทุนในภาคอุตสาหกรรมดังกล่าว
ในโอกาสนี้ รองนายกรัฐมนตรีเน้นย้ําถึงความสําคัญในการพัฒนา EEC เพื่อยกระดับภาคอุตสาหกรรมของประเทศ จนทําให้เศรษฐกิจของไทยเติบโตได้ในระยะยาว ในระยะแรกจะยกระดับให้พื้นที่ในเขตจังหวัดชลบุรี ระยอง และฉะเชิงเทรา ให้เป็นพื้นที่ EEC ที่เน้น 10 อุตสาหกรรมเป้าหมาย ซึ่งมีอุตสาหกรรมอากาศยานและการบินรวมอยู่ด้วย ทั้งนี้ บริษัทฯ แสดงความสนใจที่จะเข้าร่วมลงทุนในโครงการ EEC เพื่อที่จะขยายการลงทุนให้รอบด้านมากยิ่งขึ้น โดยจะประสานงานกับหน่วยงานที่เกี่ยวข้องต่อไป นอกจากนี้ บริษัทฯ ยังแสดงความสนใจที่จะพิจารณาลงทุนในธุรกิจด้านนวัตกรรม เทคโนโลยี และดิจิทัลในไทยมากยิ่งขึ้นด้วย
ในช่วงท้าย ทั้งสองฝ่ายแสดงความยินดีกับความร่วมมืออันใกล้ชิดระหว่างไทยกับบริษัท Saab ที่มีอย่างยาวนาน พร้อมยืนยันที่จะสานต่อความร่วมมือระหว่างกันต่อไปในอนาคต
รัฐบาลไทย-ข่าวทำเนียบรัฐบาล-รัฐบาลบูรณาการทุกหน่วยเร่งช่วยเหลือผู้ประสบภัยน้ำท่วม สั่ง มท.จับมือพลเรือน-ทหาร บรรเทาทุกข์ประชาชน
วันเสาร์ที่ 31 สิงหาคม 2562
รัฐบาลบูรณาการทุกหน่วยเร่งช่วยเหลือผู้ประสบภัยน้ําท่วม สั่ง มท.จับมือพลเรือน-ทหาร บรรเทาทุกข์ประชาชน
รัฐบาลบูรณาการทุกหน่วยเร่งช่วยเหลือผู้ประสบภัยน้ําท่วม สั่ง มท.จับมือพลเรือน-ทหาร บรรเทาทุกข์ประชาชน
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี สั่งการให้กระทรวงมหาดไทยบูรณาการ ทุกหน่วยที่เกี่ยวข้องทั้งพลเรือนและกองทัพเร่งสํารวจ พื้นที่ประสบภัยน้ําท่วมจากอิทธิพลของพายุโพดุล ซึ่งเบื้องต้นได้รับรายงานว่ามีจังหวัดที่น้ําท่วมแล้ว 12 จังหวัด พร้อมทั้งให้ความช่วยเหลือผู้ประสบภัยโดยด่วนตามแผนป้องกันและบรรเทาสาธารณภัย เช่น ตั้งศูนย์พักพิงชั่วคราว อพยพผู้ประสบภัย ส่งมอบอาหารและน้ํา จัดส่งเครื่องมือและอุปกรณ์บรรเทาทุกข์ และเร่งระบายน้ํา เป็นต้น
โฆษกประจําสํานักนายกรัฐมนตรีกล่าวว่า นายกรัฐมนตรีห่วงใยประชาชนเป็นอย่างมาก โดยย้ําว่ารัฐบาลได้แจ้งเตือนภัยล่วงหน้าทําให้หลายพื้นที่เตรียมพร้อมรับมือได้ดี อย่างไรก็ตามหลายพื้นที่เกิดน้ําท่วมฉับพลันเพราะฝนที่ตกหนักจึงจําเป็นต้องเข้าไปช่วยเหลืออย่างทันท่วงที ขณะนี้ทราบว่าหน่วยงานในพื้นที่ได้ให้ความช่วยเหลือด้านการขนย้ายสิ่งของขึ้นสู่ที่สูง พร้อมระดมเครื่องมือเครื่องจักร เช่น รถแบ็คโฮ เครื่องสูบน้ํา เครื่องผลักดันน้ํา เพื่อเปิดทางน้ําและระบายน้ําที่ท่วมขังอาคารบ้านเรือน ถนนหนทาง และพื้นที่การเกษตร นอกจากนี้ ยังนํากระสอบทรายไปวางตามจุดเสี่ยงสําคัญเพื่อป้องกันน้ําไหลเข้าท่วมพื้นที่เศรษฐกิจ รวมทั้งจัดชุดเผชิญเหตุเข้าประจําจุดเพื่อออกช่วยเหลือประชาชนทันทีเมื่อเกิดภัย โดยหากมีสิ่งใดที่ติดขัดขอให้แจ้งไปยังรัฐบาล
ทั้งนี้ นายกรัฐมนตรีขอให้ประชาชนเชื่อมั่นรัฐบาลและเจ้าหน้าที่ทุกคนว่าจะทํางานอย่างเต็มที่ เพื่อลดผลกระทบให้ได้มากที่สุด หากต้องการขอความช่วยเหลือสามารถติดต่อหน่วยราชการในพื้นที่ทั้งพลเรือนและทหาร หรือโทร.สายด่วนนิรภัย 1784 สายด่วนกรมชลประทาน 1460
รัฐบาลไทย-ข่าวทำเนียบรัฐบาล-รมช.มนัญญา ส่งเสริมประชาสัมพันธ์ ร่วมอนุรักษ์ผ้าทอโบราณ จ. อุทัยธานี
วันอังคารที่ 18 สิงหาคม 2563
รมช.มนัญญา ส่งเสริมประชาสัมพันธ์ ร่วมอนุรักษ์ผ้าทอโบราณ จ. อุทัยธานี
รมช.มนัญญา ส่งเสริมประชาสัมพันธ์ ร่วมอนุรักษ์ผ้าทอโบราณ จ. อุทัยธานี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วยหัวหน้าส่วนราชการจังหวัดอุทัยธานี ประชาสัมพันธ์นิทรรศการจัดแสดง ผ้าทอลายโบราณ จังหวัดอุทัยธานี กลุ่มผ้าทออําเภอบ้านไร่ โดยมีพลเอกประยุทธ์ จันทรโอชา นายกรัฐมนตรี และคณะรัฐมนตรีให้การเยี่ยมชม ณ ตึกสันติไมตรี ทําเนียบรัฐบาล
ทั้งนี้กลุ่มผ้าทออําเภอบ้านไร่ ถือเป็นแหล่งราชินีฝ้าย โดยใช้วิธีถักถอด้วยมือ เอกลักษณ์ของลายผ้าเป็นลายทอโบราณ มีความงดงาม ปราณีต ซึ่งได้รับรางวัลชนะเลิศการประกวดหนึ่งตําบลหนึ่งผลิตภัณฑ์ได้ ประจําปี 2546 โดยมีการดําเนินการประชาสัมพันธ์โครงการอย่างต่อเนื่อง โดยมีกําหนดจัดนิทรรศการผ้าสืบสาน อนุรักษ์ศิลปะผ้าถิ่น ดํารงไว้ในแผ่นดินอุทัยธานี "อุทัยธานี ของดีอยู่ที่ผ้า" จังหวัดอุทัยธานี ประจําปี 2563 ของจังหวัดอุทัยธานี ระหว่างวันที่ 5-13 กันยายน ณ สนามกีฬากีฬาจังหวัดอุทัยธานี จังหวัดอุทัยธานี
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-​โฆษก สธ. แนะช่วยร่างกายพร้อมทำงาน หลังฉลองสงกรานต์
วันจันทร์ที่ 16 เมษายน 2561
​โฆษก สธ. แนะช่วยร่างกายพร้อมทํางาน หลังฉลองสงกรานต์
โฆษกกระทรวงสาธารณสุข แนะวิธีช่วยฟื้นร่างกายพร้อมทํางานหลังฉลองสงกรานต์  ดื่มน้ําเปล่ารับประทานอาหารครบ 5 หมู่ เน้นผัก ผลไม้ หากต้องขับรถ ง่วงไม่ขับ ให้จอดพัก 15 นาที หรือเปลี่ยนคนอื่นขับ ป้องกันการบาดเจ็บจากการจราจร
โฆษกกระทรวงสาธารณสุข แนะวิธีช่วยฟื้นร่างกายพร้อมทํางานหลังฉลองสงกรานต์ดื่มน้ําเปล่ารับประทานอาหารครบ 5 หมู่ เน้นผัก ผลไม้ หากต้องขับรถ ง่วงไม่ขับ ให้จอดพัก 15 นาที หรือเปลี่ยนคนอื่นขับ ป้องกันการบาดเจ็บจากการจราจร
วันนี้(16 เมษายน 2561)แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ในช่วงเทศกาลสงกรานต์หลายคนใช้เป็นโอกาสดีในการเดินทางกลับบ้าน เยี่ยมครอบครัว ญาติมิตรจัดงานสังสรรค์มีการดื่มเครื่องดื่มแอลกอฮอล์ติดต่อกันหลายวัน ร่างกายอาจเกิดอาการอ่อนเพลีย หรือที่เรียกว่า เมาค้าง วิธีการแก้ไขอาการดังกล่าวและเป็นการเตรียมความพร้อมร่างกายก่อนทํางาน คือ ควรหยุดดื่มแอลกอฮอล์ ดื่มน้ําเปล่ามากๆ ดื่มน้ําผลไม้ หรือ ดื่มน้ําสมุนไพร อาทิ น้ําขิงอุ่น ที่มีรสชาติเผ็ดร้อนช่วยขับถ่ายของเสียออกจากร่างกายได้ดีและฟื้นจากอาการปวดหัวได้
นอกจากนี้ควรรับประทานอาหารให้พอเหมาะ ครบ 5 หมู่ โดยเฉพาะผักผลไม้ที่มีกากใยมากจะช่วยให้ขับถ่ายได้ดี ทําให้ร่างกายฟื้นตัวได้เร็วขึ้น หากไม่ปฏิบัติตัวให้ถูกต้องก็จะมีอาการเพลียนาน อาจเป็นปัญหาสุขภาพในระยะยาวต่อไป
ส่วนผู้ที่อดนอนและต้องทําหน้าที่ขับรถควรนอนให้เพียงพอก่อนออกเดินทางอย่างน้อย 8 ชั่วโมง หากรู้สึกว่าง่วง หาวบ่อยๆ อย่าฝืน ขอให้จอดนอนพักประมาณ 15 นาทีก่อนขับรถต่อ ล้างหน้า ดื่มเครื่องดื่มที่ให้ความสดชื่นแก่ร่างกาย หรือเปลี่ยนคนอื่นขับ เพื่อป้องกันการเกิดอุบัติเหตุ และให้คาดเข็มขัดนิรภัยทุกครั้ง ส่วนผู้ที่ใช้รถจักรยานยนต์ทั้งผู้ขับขี่และซ้อนท้าย ให้สวมหมวกกันน็อคทุกครั้ง แพทย์หญิงพรรณพิมล กล่าว